4. ΝΟΜΟΣ 4266 της 2/3 Αυγ. 1929 Περί Υπαγωγής της Αεροπορικής Αμύνης εις το Υπουργείον των Οικονομικών κλπ. Άρθρ.1.-1.Η Αεροπορική Άμυνα υπάγεται εφ’ εξής εις την αρμοδιότητα του Υπουργείου των Οικονομικών, όστις ασκεί άμεσον έλεγχον και εποπτείαν εφ’ όλων των πράξεων της διοικήσεως και διαχειρίσεως αυτής. 2.Ο Υπουργός των Οικονομικών δύναται οσάκις θέλει να προεδρεύση μετά ψήφου του Διοικητικού Συμβουλίου και της Εκτελεστικής Επιτροπής της Αεροπορικής Αμύνης. Άρθρ.2.-Δια Δ/τος εφ’ άπαξ εκδιδομένου προτάσει του Υπουργικού Συμβουλίου θέλουσι ρυθμισθή τα του Οργανισμού της Αεροπορικής Αμύνης, τα της διοικήσεως και διαχειρίσεως των δημοσίων κτημάτων, υπό μόνον τον περιορισμόν όπως μη επέλθη εκ του ως άνω οργανισμού ουδεμία αύξησις δαπανών. Άρθρ.3.Η κατά το εδάφ. γ΄ του άρθρ. 2 του από 26 Αυγουστ. 1925 Ν.Δ/τος περί συστάσεως της Αεροπορικής Αμύνης αρμοδιότητος του Συμβουλίου της Επικρατείας περιέρχεται από της ισχύος του παρόντος εις το Υπουργικόν Συμβούλιον. Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 